CELEX: 62011TN0278
Language: hu
Date: 2011-05-25 00:00:00
Title: T-278/11. sz. ügy: 2011. május 25-én benyújtott kereset — ClientEarth és társai kontra Bizottság

23.7.2011   
            
            
               HU
            
            
               Az Európai Unió Hivatalos Lapja
            
            
               C 219/20
            
         2011. május 25-én benyújtott kereset — ClientEarth és társai kontra Bizottság
   (T-278/11. sz. ügy)
   2011/C 219/32
   Az eljárás nyelve: angol
   
      Felek
   
   
      Felperesek: ClientEarth (London, Egyesült Királyság), Friends of the Earth Europe (Amszterdam, Hollandia) Stichting Fern (Leiden, Hollandia) és Stichting Corporate Europe Observatory (Amszterdam, Hollandia) (képviselő: P. Kirch ügyvéd)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               állapítsa meg, hogy a Bizottság megsértette az 1049/2001 rendeletet (1);
            
         
               —
            
            
               állapítsa meg, hogy a Bizottság megsértette az Aarhusi Egyezményt (2);
            
         
               —
            
            
               állapítsa meg, hogy a Bizottság megsértette az 1367/2006 rendeletet (3);
            
         
               —
            
            
               semmisítse meg az 1049/2001 rendelet 8. cikkének (3) bekezdése alapján hozott azon határozatot, amely olyan hallgatólagos elutasító határozat, amellyel a Bizottság nem válaszolt az előírt határidőn belül a felperesek megerősítő kérelmére;
            
         
               —
            
            
               az Aarhusi Egyezmény 9. cikkének (4) bekezdése alapján függessze fel a vitatott tevékenységet, kötelezve a Bizottságot arra, hogy meghatározott határidőn belül biztosítsa a hozzáférést valamennyi kért dokumentumhoz, kivéve azokat, amelyeket az 1049/2001 rendelet 4. cikkének (1) bekezdése szerinti abszolút hatályú kivétel véd;
            
         
               —
            
            
               a Törvényszék eljárási szabályzatának 87. cikke alapján a Bizottságot kötelezze a felperesek költségeinek viselésére, ideértve a beavatkozók költségeit is.
            
         
      Jogalapok és fontosabb érvek
   
   A felperesek azon dokumentumokhoz való hozzáférés iránti kérelmük Bizottság általi elutasításának megsemmisítését kérik, amelyek az önkéntes képesítési rendszereknek a Bizottság által a 2009/28 irányelv (4) 18. cikke alapján történő elismerésével kapcsolatosak.
   A kereset alátámasztása érdekében a felperesek hét jogalapra hivatkoznak.
   
               1.
            
            
               Az első, az 1049/2001 rendelet 8. cikke (2) bekezdésének megsértésére alapított jogalap, mivel a Bizottság nem válaszolt az előírt határidőn belül és nem adott részletes indokolást a határidő meghosszabbítására.
            
         
               2.
            
            
               A második, az 1049/2001 rendelet 8. cikke (1) és (2) bekezdésének megsértésére alapított jogalap, mivel a Bizottság nem válaszolt a meghosszabbított határidőn belül.
            
         
               3.
            
            
               A harmadik, az 1049/2001 rendelet 7. és 8. cikkének megsértésére alapított jogalap, mivel a Bizottság nem adott részletes indokolást az egyes dokumentumok visszatartására.
            
         
               4.
            
            
               A negyedik, az 1049/2001 rendelet 6., 7. és 8. cikkének megsértésére alapított jogalap, mivel a Bizottság nem értékelte ténylegesen, egyedileg az egyes dokumentumok tartalmát.
            
         
               5.
            
            
               Az ötödik az Aarhusi Egyezmény 4. cikke (4) bekezdésének, az 1049/2001 rendelet 4. cikke (2) bekezdésének és az 1367/2006 rendelet 6. cikkének megsértésére alapított jogalap, mivel a Bizottság a kereskedelmi érdekek védelmével kapcsolatos kivételre hivatkozott.
            
         
               6.
            
            
               A hatodik, az Aarhusi Egyezmény 4. cikkének, az 1049/2001 rendelet 4. cikke (3) bekezdésének és az 1367/2006 rendelet 6. cikkének megsértésére alapított jogalap, mivel a Bizottság arra a kivételre hivatkozott, hogy a dokumentumok közzététele súlyosan veszélyeztetné az intézmény döntéshozatali eljárását.
            
         
               7.
            
            
               A hetedik, az 1049/2001 rendelet 4. cikke (6) és (7) bekezdésének megsértésére alapított jogalap, miszerint a Bizottság nem határozta meg, hogy a dokumentumok mely része tehető közzé vagy nem tehető közzé, és nem határozta meg az alkalmazandó kivétel alkalmazásának időtartamát.
            
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).
   
      (2)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló ENSZ-EGB egyezmény.
   
      (3)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL L 264., 13. o.).
   
      (4)  A megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről szóló, 2009. április 23-i 2009/28/EK európai parlamenti és tanácsi irányelv (HL L 140., 16. o.).